PMIndiaData/PMIndiaSum huggingface dataset:
પ્રધાનમંત્રી જમ્મુ અને કાશ્મીરની સુંદરતા અને આતિથ્ય પ્રત્યે નાગરિકોના પ્રતિભાવ શેર કર્યા

પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરની સુંદરતા અને આતિથ્ય પ્રત્યે નાગરિકોના પ્રતિભાવ શેર કર્યા છે જેમાં બૈસારન, અરુ, કોકરનાગ, અચ્છબલ, ગુલમર્ગ, શ્રીનગર અને દાલ તળાવની સુંદરતાને પ્રકાશિત કરવામાં આવી છે. એક નાગરિક, શ્રી રણજીત કુમારના ટ્વીટને ટાંકીને, પ્રધાનમંત્રીએ 2019માં તેમની શ્રીનગરની મુલાકાતની એક તસવીર પણ ટ્વીટ કરી. નાગરિકના ટ્વીટનો જવાબ આપતા પ્રધાનમંત્રીએ ટ્વીટ કર્યું; “ઉત્તમ. હું 2019 માં શ્રીનગરની મારી મુલાકાતની એક તસવીર શેર કરવા માટે પણ લલચાઉં છું.”
પ્રધાનમંત્રીએ પ્રવાસી ભારતીય દિવસ પર ભારતીય ડાયસ્પોરાને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ પ્રવાસી ભારતીય દિવસ પર દરેકને, ખાસ કરીને ભારતીય ડાયસ્પોરાને શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "પ્રવાસી ભારતીય દિવસ પર દરેકને, ખાસ કરીને ભારતીય ડાયસ્પોરાને શુભેચ્છાઓ. અમારા ડાયસ્પોરાએ સમગ્ર વિશ્વમાં પોતાની આગવી ઓળખ બનાવી છે અને વિવિધ ક્ષેત્રોમાં ઉત્કૃષ્ટ દેખાવ કર્યો છે. તે જ સમયે, તેઓ તેમના મૂળ સાથે જોડાયેલા રહ્યા છે. અમને તેમની સિદ્ધિઓ પર ગર્વ છે. "
નશીલી દવાઓના દુરુપયોગ અને ગેરકાયદે તસ્કરી વિરુદ્ધ આંતરરાષ્ટ્રીય દિવસ પર પ્રધાનમંત્રીનો સંદેશ

નશીલી દવાઓના દુરઉપયોગ અને ગેરકાયદે તસ્કરીના વિરોધમાં આંતરરાષ્ટ્રીય દિવસના અવસર પર આજે હું એ બધા લોકોનું અભિવાદન કરું છું જે આપણા સમાજમાંથી નશીલા પદાર્થોના ખતરાને ખતમ કરવા માટે ભૂમિગત રીતે કાર્ય કરે છે. જીવનને બચાવવા માટે કરવામાં આવેલ આવો દરેક પ્રયાસ મહત્વપૂર્ણ છે. આખરે તો નશો પોતાની સાથે અંધકાર, વિનાશ અને બરબાદી લઈને આવે છે. આવો આપણે #
પ્રધાનમંત્રીએ શાહિબજાદા જોરાવર સિંહજી અને શાહિબજાદા ફતેહ સિંહજીની શહાદત નિમિત્તે 26મી ડિસેમ્બરને ‘વીર બાલ દિવસ’ તરીકે જાહેર કર્યો

પ્રધાનમંત્રી શ્રી નરેન્દ્ર મોદીએ આજે શ્રી ગુરુ ગોવિંદ સિંહજીના પ્રકાશ પરબના શુભ અવસર પર જાહેરાત કરી છે કે આ વર્ષથી 26મી ડિસેમ્બરને શાહિબજાદા જોરાવર સિંહજી અને શાહિબજાદા ફતેહ સિંહજી ની શહાદત નિમિત્તે 'વીર બાલ દિવસ' તરીકે મનાવવામાં આવશે. ટ્વીટ્સની શ્રેણીમાં, પ્રધાનમંત્રીએ કહ્યું; "આજે, શ્રી ગુરુ ગોવિંદ સિંઘજીના પ્રકાશ પરબના શુભ અવસર પર, મને એ જણાવતા સન્માન મળી રહ્યું છે કે આ વર્ષથી 26મી ડિસેમ્બરને 'વીર બાલ દિવસ' તરીકે ચિહ્નિત કરવામાં આવશે. આ શાહિબજાદા અને ન્યાય માટે તેમના પ્રયાસને અંજલિ સમાન બાબત હશે. ‘વીર બાલ દિવસ’ એ જ દિવસે છે જ્યારે શાહિબજાદા જોરાવર સિંહજી અને શાહિબજાદા ફતેહ સિંહજીને દિવાલમાં ચણી દેવાતા તેઓ શહીદ થયા હતા. આ બંને મહાનુભાવોએ ધર્મના ઉમદા સિદ્ધાંતોથી વિચલિત થવાને બદલે મૃત્યુને પ્રાધાન્ય આપ્યું. માતા ગુજરી, શ્રી ગુરુ ગોવિંદ સિંહજી અને 4 શાહિબજાદોની બહાદુરી અને આદર્શો લાખો લોકોને શક્તિ આપે છે. તેઓ ક્યારેય અન્યાય સામે ઝૂક્યા નથી. તેઓએ એવા વિશ્વની કલ્પના કરી હતી જે સર્વસમાવેશક અને સુમેળભર્યું હોય. વધુ લોકો તેમના વિશે જાણે એ સમયની જરૂરિયાત છે."
પ્રધાનમંત્રીએ કતારના દોહા ખાતેના ભારતીય દૂતાવાસને યોગાભ્યાસ માટે અનેક રાષ્ટ્રોના લોકોને એકત્ર કરવા બદલ બિરદાવ્યા

પ્રધાનમંત્રી શ્રી નરેન્દ્ર મોદીએ યોગાભ્યાસ માટે અનેક દેશોના લોકોને એકસાથે લાવવા માટે દોહા, કતારમાં ભારતીય દૂતાવાસના મહાન પ્રયાસને બિરદાવ્યો છે. તેમણે એમ પણ કહ્યું કે યોગ સારા સ્વાસ્થ્ય અને સુખાકારીની શોધમાં વિશ્વને એક કરી રહ્યું છે. પ્રધાનમંત્રીએ ટ્વીટ કર્યું; "યોગ સારા સ્વાસ્થ્ય અને સુખાકારીની શોધમાં વિશ્વને એક કરી રહ્યું છે. @
પ્રધાનમંત્રીએ આર કે લક્ષ્મણને તેમની 100મી જન્મજયંતી પર યાદ કર્યા

પ્રધાનમંત્રી શ્રી નરેન્દ્ર મોદીએ કાર્ટૂનિસ્ટ આર કે લક્ષ્મણને તેમની 100મી જન્મજયંતી પર શ્રદ્ધાંજલિ આપી છે. શ્રી મોદીએ 2018 માં "ટાઇમલેસ લક્ષ્મણ" પુસ્તકનું વિમોચન કર્યું ત્યારે તેમણે આપેલું ભાષણ શેર કર્યું હતું. એક ટ્વિટમાં પ્રધાનમંત્રીએ કહ્યું; "તેમની 100 મી જન્મજયંતી પર, બહુમુખી આર.કે. લક્ષ્મણને યાદ કરી રહ્યો છું. તેમના કાર્ટૂન્સ દ્વારા, તેમણે સમયની સામાજિક-રાજકીય વાસ્તવિકતાઓ સુંદર રીતે વ્યક્ત કરી હતી. 2018નું એ ભાષણ શેર કરી રહ્યો છું, જ્યારે મેં 'ટાઈમલેસ લક્ષ્મણ' પુસ્તકનું વિમોચન કર્યુ હતું.
છઠ્ઠા ભારત- જર્મની આંતર સરકારી વાર્તાલાપનું સંયુક્ત નિવેદન

1. આજે, સંઘીય જર્મની પ્રજાસત્તાક અને ભારત પ્રજાસત્તાકની સરકારોએ સંઘીય ચાન્સેલર ઓલાફ સ્કોલ્ઝ અને પ્રધાનમંત્રી શ્રી નરેન્દ્ર મોદીની સહ-અધ્યક્ષતા હેઠળ આંતર-સરકારી વાર્તાલાપના છઠ્ઠા રાઉન્ડનું આયોજન કર્યું હતું. આ વાર્તાલાપમાં બંને નેતાઓ ઉપરાંત, બંને દેશોના મંત્રીઓ સહિતના બે પ્રતિનિધિમંડળ જોડાયા હતા જેમાં અન્ય પરિશિષ્ટમાં ઉલ્લેખ કરેલા લાઇન- મંત્રાલયોના ઉચ્ચ પ્રતિનિધિઓ પણ સામેલ હતા. 2. ભારત અત્યારે પોતાની સ્વતંત્રતાની 75મી વર્ષગાંઠની ઉજવણી કરી રહ્યો હોવાથી, જર્મની અને ભારતના વચ્ચેના સંબંધો પારસ્પરિક વિશ્વાસ, બંને દેશોના લોકોની સેવા કરવા માટેના સંયુક્ત હિતો અને લોકશાહી, કાયદો અને માનવ અધિકારોના સહિયારા મૂલ્યો તેમજ વૈશ્વિક પડકારો સામે બહુપક્ષીય પ્રતિભાવોના મૂજબૂત મૂળ સાથે વિકાસ પામેલા છે. 3. બંને સરકારોએ સંયુક્ત રાષ્ટ્ર સાથેના અસરકારક નિયમો આધારિત આંતરરાષ્ટ્રીય વ્યવસ્થાના મહત્વ અને તમામ દેશોના સાર્વભૌમત્વ તેમજ પ્રાદેશિક અખંડિતતાના આદર સહિત સંયુક્ત રાષ્ટ્રના અધિકારપત્રમાં સમાવવામાં આવેલા આંતરરાષ્ટ્રીય કાયદાના મૂળભૂત સિદ્ધાંતોના મહત્વ પર ભાર મૂક્યો હતો. તેમણે વર્તમાન તેમજ ભવિષ્યમાં આવનારા પડકારોનો સામનો કરવા માટે, વૈશ્વિક સ્તરે શાંતિ અને સ્થિરતાનું રક્ષણ કરવા માટે, આંતરરાષ્ટ્રીય કાયદાને વધુ મજબૂત બનાવવા અને સંઘર્ષોના શાંતિપૂર્ણ ઉકેલના મૂળભૂત સિદ્ધાંતો તેમજ દેશોના સાર્વભૌમત્વ અને પ્રાદેશિક અખંડિતતાનું રક્ષણ કરવા માટે બહુપક્ષીયવાદને મજબૂત બનાવવા અને તેમાં સુધારો કરવા માટેના તેમની સરકારના નિર્ધારનો પુનરોચ્ચાર કર્યો હતો. 4. બંને નેતાઓએ કોવિડ-19 મહામારીમાંથી આર્થિક રિકવરી અંગેની તેમની કટિબદ્ધતા પર પ્રકાશ પાડ્યો હતો જે આ પૃથ્વીને સલામત કરે છે. તેમણે વૈશ્વિક સરેરાશ તાપમાનમાં ઔદ્યોગિક સમય પહેલાના સ્તર કરતાં ઉપર 2°
રાષ્ટ્રીય અનુસૂચિત જાતિ આર્થિક અને વિકાસ નિગમની અધિકૃત શેર મૂડીમાં વધારો

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકમાં રાષ્ટ્રીય અનુસૂચિત જાતિ અને વિકાસ નિગમ (નેશનલ શિડ્યુઅલ કાસ્ટ્સ ફાયનાન્સ એન્ડ ડેવલપમેન્ટ કોર્પોરેશન – એનએસએફડીસી)ની અધિકૃત શેર મૂડી 1000 કરોડથી વધારીને 1200 કરોડ રૂપિયા કરવા માટેની મંજૂરી આપી દેવામાં આવી હતી. રાષ્ટ્રીય અનુસૂચિત જાતિ અને વિકાસ નિગમ એટલે કે એનએસએફડીસી એક કેન્દ્રીય સ્તરનું જાહેર ઉપક્રમ (સીપીએસઈ) છે જે કેન્દ્રીય સામાજીક વિકાસ અને અધિકારિતા મંત્રાલય હેઠળ કામ કરે છે. કેન્દ્રીય મંત્રીમંડળ દ્વારા અધિકૃત શેરમૂડીમાં વધારો કરવા માટેની મંજૂરી આપ્યા પછી આર્થિક ગતિવિધિઓ માટે નિર્ધારિત કોષમાં વધારો થશે. તેનો વ્યાપ વધશે અને અનુસૂચિત જાતિના ગરીબી રેખાથી નીચે જીવનારા લોકો સુધી બહોળા સ્તરે પહોંચી શકાશે. અધિકૃત શેર મૂડીમાં વધારાને કારણે આર્થિક રીતે વંચિત અનુસૂચિત જાતિની આબાદીના મોટા ભાગ સુધી વ્યાપ વધશે અને વધારે લોકોને ફંડ ફાળવી શકાશે. વર્ષ 2015 – 16 દરમ્યાન એનએસએફડીસી દ્વારા 63000 લાભાર્થીઓ સુધી પહોંચવા માટેનો લક્ષ્યાંક નક્કી કરવામાં આવ્યો છે. એનએસએફડીસી 37 રાજ્યોના માધ્યમથી પોતાની યોજનાઓનું અમલ કરે છે. તેના હેઠળ 37 રાજ્ય / કેન્દ્ર શાસિત પ્રદેશનો સમાવેશ થાય છે. આ દરેક રાજ્ય આ યોજનાઓને જાહેર ક્ષેત્રની બેન્કો, ક્ષેત્રિય ગ્રામીણ બેન્ક અને અન્ય સંસ્થાઓ કે જ્યાં પણ જરુરિયાત છે ત્યાં અમલમાં મુકે છે. પાશ્વભૂમિકા એનએસએફડીસી પોતાની શ્રેણીબદ્ધ એજન્સીઓના માધ્યમથી પોતાના લક્ષિત જૂથોમાં સ્વરોજગાર માટે ધિરાણ ઉપલબ્ધ કરાવે છે. એનએસએફડીસી સ્વરોજગાર અને પારિશ્રમિક બનાવવા લાયક બનાવવાના ઉદ્દેશ્યથી અનુસૂચિત જાતિના લોકોની વચ્ચે કૌશલ્ય અને સ્વરોજગાર પ્રશિક્ષણ ઉપલબ્ધ કરાવે છે.
બીજી ભારત – ઑસ્ટ્રેલિયા વર્ચ્યુઅલ શિખર મંત્રણાના પ્રારંભમાં પ્રધાનમંત્રી શ્રી નરેન્દ્ર મોદીએ આપેલી ટિપ્પણી

મારા પ્રિય મિત્ર સ્કોટ, નમસ્કાર! હોળીના તહેવાર નિમિત્તે અને ચૂંટણીમાં થયેલા વિજય બદલ તમે પાઠવેલી શુભેચ્છાઓ બદલ હું આપનો આભારી છું. ક્વિન્સલેન્ડ અને ન્યૂ સાઉથ વેલ્સમાં આવેલા પૂરના કારણે લોકોએ ગુમાવેલા જીવન અને સંપત્તિને થયેલા નુકસાન બદલ તમામ ભારતીયો વતી, હું ઘેરા દુઃખની લાગણી વ્યક્ત કરુ છુ. આપણી છેલ્લી શિખર મંત્રણા દરમિયાન, આપણે આપણા સંબંધોને વ્યાપક વ્યૂહાત્મક ભાગીદારી સુધી આગળ વધાર્યા હતા. અને મને ઘણી ખુશી છે કે, આજે આપણે બંને દેશો વચ્ચે વાર્ષિક શિખર મંત્રણાઓના આયોજન માટે એક વ્યવસ્થાતંત્ર સ્થાપિત કરી રહ્યા છીએ. આનાથી આપણા સંબંધોની નિયમિત ધોરણે સમીક્ષા માટે સુગઠિત વ્યવસ્થાતંત્રનું માળખું તૈયાર થશે. મહામહિમ, આપણા સંબંધોમાં છેલ્લા કેટલાક વર્ષમાં નોંધનીય પ્રગતિ થઇ છે. વેપાર અને રોકાણ, સંરક્ષણ અને સુરક્ષા, શિક્ષણ અને આવિષ્કાર, વિજ્ઞાન અને ટેકનોલોજી – આપણે તમામ ક્ષેત્રોમાં એકબીજાની ઘણા નજીક આવ્યા છીએ. આપણા સહયોગથી સંખ્યાબંધ ક્ષેત્રો જેમકે, મહત્વપૂર્ણ ખનીજો, જળ વ્યવસ્થાપન, નવીનીકરણીય ઊર્જા અને કોવિડ- 19 સંબંધિત સંશોધનમાં ઝડપથી વૃદ્ધિ થઇ શકી છે. હું અહીં બેંગલુરુમાં મહત્વપૂર્ણ અને ઉભરતી ટેકનોલોજીની નીતિ માટે ઉત્કૃષ્ટતા કેન્દ્રની સ્થાપનાની જાહેરાત કરવામાં આવી તેને આવકારું છું. સાઇબર તેમજ મહત્વપૂર્ણ અને ઉભરતી ટેકનોલોજીમાં આપણી વચ્ચે વધુ સારો સહકાર હોય તે જરૂરી છે. આપણા જેવા સમાન મૂલ્યો ધરાવતા દેશોની જવાબદારી છે કે, તેઓ આ ઉભરતી ટેકનોલોજીઓમાં યોગ્ય વૈશ્વિક ધોરણો અપનાવે. મહામહિમ, આ અંગે, આપણો વ્યાપક આર્થિક સહકાર કરાર – “" …
પ્રધાનમંત્રીએ નેતાજી સુભાષચંદ્ર બોઝને તેમની જન્મ જયંતિ પર સલામી આપી.

પ્રધાનમંત્રી શ્રી નરેન્દ્ર મોદીએ નેતાજી સુભાષચંદ્ર બોઝને તેમની જન્મ જયંતિએ સલામી આપીને શ્રદ્ધાસુમન અર્પણ કર્યા છે. પ્રધાનમંત્રીએ કહ્યું હતું કે, “હું નેતાજી સુભાષચંદ્ર બોઝને તેમની જન્મ જયંતિ પર સલામી આપું છું. તેમના શૌર્ય અને સાહસે અંગ્રેજોની ગુલામીમાંથી ભારતને મુક્ત કરાવવા માટે મુખ્ય ભૂમિકા ભજવી હતી. નેતાજી બોઝ મહાન દીર્ઘદ્રષ્ટા હતાં, જેમણે સમાજનાં વંચિત વર્ગોનાં રસ અને સુખાકારી વિશે હંમેશા વિચાર્યું હતું. અમારી સરકારને નેતાજી બોઝ સાથે સંબંધિત ફાઇલને ડિક્લાસીફાઇ કરવાની અને દાયકાઓથી વિલંબિત માંગણી પૂર્ણ કરવાની તક મળી હતી. નેતાજી સુભાષચંદ્ર બોઝ સાથે સંબંધિત ફાઇલ્સ http://www.netajipapers.gov.in પર ઉપલબ્ધ છે.”
પ્રધાનમંત્રીએ પઠાણકોટમાં આતંકવાદી હુમલાની ઘોર આલોચના કરી

પ્રધાનમંત્રી શ્રી નરેન્દ્ર મોદીએ આજે પઠાણકોટમાં આતંકવાદી હુમલાની ઘોર આલોચના કરતા કહ્યું કે માનવતાના દુશ્મન જે રાષ્ટ્રની પ્રગતિને નથી જોઈ શકતા, તેમણે ભારતીય સશસ્ત્ર દળોને નુકસાન પહોચાડવાનો પ્રયત્ન કર્યો છે. આતંકવાદીઓના મનસુબાને સફળતાપુર્વક નાકામ કરવા માટે તેમણે સશસ્ત્ર બળોને અભિનંદન આપ્યા અને કાર્યવાહી દરમિયાન પ્રાણ ન્યોછાવર કરનારા શહિદોને શ્રદ્ધાંજલિ આપી. પ્રધાનમંત્રીએ મૈસુરના મહારાજા કોલેજ ગ્રાઉન્ડમાં શ્રી સુત્તુર મઠના પરમ પૂજ્ય જગતગુરૂ ડૉ. શ્રી શિવરાત્રી રાજેન્દ્ર મહાસ્વામીજીના શતાબ્દી સમારોહ દરમિયાન જનસભાને સંબોધિત કરતી વખતે આ પ્રમાણે કહ્યું હતું. પ્રધાનમંત્રીના ભાષણનો અંશ નીચે મુજબ છે: આજે જ્યારે હું આ પવિત્ર કાર્યક્રમમાં આવ્યો છું, હું દેશના જવાનોનું ગર્વ કરવા માગું છું, દેશની સુરક્ષા બળોનું ગર્વ કરવા માંગું છું. તેમનું અભિનંદન કરવા માંગું છું. જ્યારે યુદ્ધ થાય છે તો દુશ્મન દેશ, પોતાની સામેવાળા દશના સૈન્ય શક્તિ પર ઘાત કરવાનો પ્રયાસ કરે છે. આજે માનવતાના દુશ્મોને જે ભારતીય પ્રગતિને જોવાની તેમની પરેશાની થઈ રહી છે, એવા તત્વોને એવી તાકતોએ પઠાનકોટમાં હિન્દુસ્તાનના સૈન્ય શક્તિના અંગ એરબેઝ પર હુમલાનો પ્રયત્ન કર્યો છે. હું દેશના સુરક્ષા દળોને ધન્યવાદ આપું છું કે દુશ્મનોના એ ઈરાદાઓને તેમણે રાખમાં મેળવી દીધા. તેમને સફળ ન થવા દીધા અને જે જવાનો શહીદ થયા છે, તેમની શહાદતને હું નમન કરું છું, અને દેશવાસિઓને હું વિશ્વાસ અપાવું છું કે આપણા સુરક્ષા દળોમાં એ સામર્થ્ય છે કે દુશ્મનોના કોઈ પણ નાપાક ઈરાદાઓને ઉઠતા જ તેને ખત્મ કરવાની તાકાત રાખે છે અને દેશની સુરક્ષા પ્રદાન કરે છે. એ જાબાંજ જવાનોને અભિનંદન આપું છું, અને સુરક્ષા દળોને અભિનંદન આપું છું અને આવા સમયે રાષ્ટ્રના આત્મવિશ્વાસ, રાષ્ટ્રનું ધૈર્ય અને રાષ્ટ્રીય એકતા એક સ્વરમાં રાષ્ટ્ર જ્યારે બોલે છે તો દુશ્મનના ઘરો નષ્ટ થઈ જાય છે. એ સંકલ્પ લઈને આગળ વધે.
રોમમાં જી20 શિખર સંમેલનની પૃ્ષ્ઠભૂમિમાં સ્પેનના પ્રધાનમંત્રી સાથે પ્રધાનમંત્રીની બેઠક

પ્રધાનમંત્રી શ્રી નરેન્દ્ર મોદીએ 31 ઓક્ટોબર, 2021ના રોજ રોમમાં જી20 શિખર સંમેલન પ્રસંગે સ્પેનના પ્રધાનમંત્રી મહામહિમ શ્રી પેડ્રો સાંચેઝ સાથે મુલાકાત કરી હતી. 2. બંને નેતાઓએ દ્વિપક્ષીય વ્યાપાર અને રોકાણ સંબંધોનું સ્વાગત કર્યુ, જેમાં હાલમાં જ એરબસ સ્પેનથી 56 સી 295 વિમાન ખરીદવાના કોન્ટ્રાક્ટ પર હસ્તાક્ષર સામેલ છે, જેમાંથી 40 ટાટા એડવાન્સ્ડ સિસ્ટમ્સના સહયોગથી ‘મેડ ઈન ઈન્ડિયા’ હશે. તેઓ ઈ-ગતિશીલતા, સ્વચ્છ ટેકનિક, એડવાન્સ્ડ મટિરિયલ્સ અને સમુદ્રના પેટાળમાં સંશોધન જેવા નવા ક્ષેત્રોમાં દ્વિપક્ષીય સહયોગનો વિસ્તાર કરવા પર સંમત થયા. પીએમ મોદીએ સ્પેનને ગ્રીન હાઈડ્રોજન, બુનિયાદી માળખા અને સંરક્ષણ ઉત્પાદનમાં રોકાણ તથા તેનાથી વિશેષ ભારતના નેશનલ ઈન્ફ્રાસ્ટ્રક્ચર પાઈપલાઈન, એસેટ મોનેટાઈઝેશન પ્લાન તથા ગતિ શક્તિ પ્લાનમાં ફાયદો ઉઠાવવા માટે આમંત્રિત કર્યુ. 3. બંને નેતાઓએ આગામી સીઓપી26માં ભારત-યુરોપીયન સંઘ સંબંધો સાથે સાથએ જળવાયુ કાર્યવાહી તથા પ્રાથમિકતાઓ પર સહયોગ પર ચર્ચા કરી. તેમણે અફઘાનિસ્તાન અને ઈન્ડો-પેસિફિક સહિત પારસ્પરિક હિતના ક્ષેત્રી. અને વેશ્વિક મુદ્દાઓ પર પણ વિચારોનું આદાનપ્રદાન કર્યુ. 4. પીએમ મોદી આગામી વર્ષે ભારતમાં પીએમ સાંચેઝનું સ્વાગત કરવા માટે ઉત્સુક છે.
પ્રધાનમંત્રી 13મી ડિસેમ્બરનાં રોજ શ્રી અરવિંદની 150મી જન્મજયંતિની ઉજવણીના કાર્યક્રમમાં સહભાગી થશે

પ્રધાનમંત્રી શ્રી નરેન્દ્ર મોદી 13 ડિસેમ્બર, 2022ના રોજ સાંજે 5 વાગ્યે વીડિયો કૉન્ફરન્સિંગ મારફતે શ્રી અરવિંદની 150મી જન્મજયંતીની ઉજવણીના કાર્યક્રમમાં સહભાગી થશે. આઝાદી કા અમૃત મહોત્સવ અંતર્ગત પુડુચેરીના કંબન કલાઈ સંગમમાં આયોજિત આ કાર્યક્રમમાં પ્રધાનમંત્રી શ્રી અરવિંદનાં માનમાં એક સ્મારક સિક્કો અને ટપાલ ટિકિટ બહાર પાડશે. તેઓ આ પ્રસંગે ઉપસ્થિત જનમેદનીને સંબોધન પણ કરશે, જેમાં દેશભરના શ્રી અરવિંદના અનુયાયીઓ સામેલ થશે. 15 ઑગસ્ટ, 1872ના રોજ જન્મેલા શ્રી અરવિંદ એક સ્વપ્નદ્રષ્ટા હતા, જેમણે ભારતના સ્વાતંત્ર્ય સંગ્રામમાં કાયમી યોગદાન આપ્યું હતું. આઝાદીનાં 75 વર્ષ નિમિત્તે ભારતના લોકો, સંસ્કૃતિ અને સિદ્ધિઓના ગૌરવપૂર્ણ ઇતિહાસની ઉજવણી કરવાનો પ્રયાસ – આઝાદી કા અમૃત મહોત્સવ હેઠળ દેશભરમાં એક વર્ષ લાંબી પ્રવૃત્તિઓ અને કાર્યક્રમોનું આયોજન કરીને શ્રી અરવિંદની 150મી જન્મજયંતિની ઉજવણી કરવામાં આવી રહી છે.
પ્રધાનમંત્રી શ્રીએ વર્લ્ડ પીટી ડે પર ફિઝિયોથેરાપિસ્ટ્સના પ્રયાસોની પ્રશંસા કરી

પ્રધાનમંત્રી શ્રી નરેન્દ્ર મોદીએ તમામ ફિઝિયોથેરાપિસ્ટ્સના પ્રયાસોની પ્રશંસા કરી છે જેઓ લોકોના સ્વાસ્થ્યની સુરક્ષામાં મુખ્ય ભૂમિકા ભજવે છે. પ્રધાનમંત્રી શ્રીએ ટ્વીટ કર્યું; “આજે, વિશ્વ પીટી ડે પર, હું તમામ ફિઝિયોથેરાપિસ્ટ્સના પ્રયત્નોની પ્રશંસા કરું છું જેઓ લોકોના સ્વાસ્થ્યને સુરક્ષિત રાખવામાં મુખ્ય ભૂમિકા ભજવે છે. અમે ફિઝિયોથેરાપીને લોકપ્રિય અને વધુ આધુનિક બનાવવાના પ્રયાસો કરતા રહીશું.”
પ્રધાનમંત્રીએ ગાંધીનગરમાં શાળાઓ માટે વિદ્યા સમીક્ષા કેન્દ્રની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે ગાંધીનગરમાં શાળાઓ માટે કમાન્ડ અને કંટ્રોલ કેન્દ્રમાં વિદ્યા સમીક્ષા કેન્દ્રની મુલાકાત લીધી હતી. પ્રધાનમંત્રીને અહીં દેખરેખ પ્રવૃત્તિઓ, વીડિયો વૉલ અને કેન્દ્રના વિવિધ પાસાઓનું લાઇવ પ્રદર્શન બતાવવામાં આવ્યું હતું. પ્રધાનમંત્રીને ઑડિયો વિઝ્યુઅલ પ્રેઝન્ટેશન અંગે પણ માહિતી આપવામાં આવી હતી આ પ્રસંગે ગુજરાતના મુખ્યમંત્રી શ્રી ભૂપેન્દ્રભાઇ પટેલ સહિત અન્ય મહાનુભાવો ઉપસ્થિત રહ્યા હતા. પ્રધાનમંત્રીએ આ મુલાકાત દરમિયાન હિતધારકો સાથે સંવાદ કર્યો હતો. અંબાજીના શિક્ષિકા સુશ્રી રાજશ્રી પટેલ પ્રધાનમંત્રી સાથે સંવાદ કરનારા પ્રથમ વ્યક્તિ હતા. પ્રધાનમંત્રી શિક્ષકોને નવી ટેકનોલોજીમાં રુચિ વિશે પૂછપરછ કરી હતી. પ્રધાનમંત્રી વિદ્યાર્થીઓને પણ દીક્ષા પોર્ટલના ઉપયોગ વિશે પૂછ્યું હતું. પ્રધાનમંત્રીએ અનુપાલન લોડના સ્તર વિશે પણ પૂછપરછ કરતાં એવું જણાવાની ઇચ્છા વ્યક્ત કરી હતી કે, શું તેમાં વધારો થયો છે કે પછી તેનાથી પરિસ્થિતિ સરળ થઇ છે. તેમણે હળવાશના મૂડમાં એવું પણ કહ્યું હતું કે, તેના કારણે છેતરપિંડી કરવાનું અઘરું થઇ ગયું છે. તેમણે ધોરણ 7ના વિદ્યાર્થી સાથે પણ વાતચીત કરી હતી. પ્રધાનમંત્રીએ વિદ્યાર્થિનીને સારી રીતે રમવા અને ભોજન લેવા કહ્યું હતું. પ્રધાનમંત્રીએ આખા સમૂહ સાથે ખૂબ જ અનૌપચારિક અને સહજ રીતે વાતચીત કરી હતી. તે જ જિલ્લાના
ભારતીય વિદેશ સેવા અધિકારી તાલીમાર્થીઓએ પ્રધાનમંત્રીની મુલાકાત લીધી

ભારતીય વિદેશ સેવાની 2016ની બેચના 41 અધિકારી તાલીમાર્થીઓએ આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. પોતાના વિચારો રજૂ કરતા પ્રધાનમંત્રીએ વિદેશ સેવા અધિકારીઓ એકદમ માહિતગાર હોવા જોઈએ અને તેઓએ વૈશ્વિક સાપેક્ષતામાં વિચારવાની જરૂર પર ભાર મૂક્યો હતો. તેમણે અધિકારી તાલીમાર્થીઓને અન્ય સેવાઓના તેમના બેચમેટ સાથે તેમની કારકિર્દી સંદર્ભે સંપર્ક જાળવવા વિનંતી કરી હતી કે જેથી તેઓ ઘર આંગણે હંમેશા ખભેખભા મિલાવીને વિકાસ કરી શકે. પ્રધાનમંત્રીએ કહ્યું કે, મોટે ભાગે વિશ્વ માને છે કે ભારતનું ભવિષ્ય ઊજળું છે અને ભારતના વધતા કદથી તેઓ અનુકૂળ છે.
પ્રધાનમંત્રીએ ગુરુદેવ ટાગોરને તેમની જયંતી નિમિતે નમન કર્યા

પ્રધાનમંત્રી શ્રી નરેન્દ્ર મોદીએ ટાગોર જયંતી નિમિતે ગુરૂદેવ રવિન્દ્રનાથ ટાગોરને શ્રદ્ધાંજલિ આપી હતી. પ્રધાનમંત્રીએ ટ્વીટમાં કહ્યુંઃ “ટાગોર જયંતી નિમિતે, મહાન ગુરૂદેવ ટાગોરને નમન કરું છું. તેમના અનુકરણીય આદર્શ અમને એ ભારતના નિર્માણ માટે શક્તિ અને પ્રેરણા આપતા રહ્યા જેનું તેમણે સપનું જોયું હતું.”
પ્રધાનમંત્રીએ બંધારણ દિવસની ઉજવણી નિમિત્તે ભારતની સર્વોચ્ચ અદાલતમાં યોજાયેલા કાર્યક્રમમાં સંબંધોન આપ્યું

પ્રધાનમંત્રી શ્રી નરેન્દ્ર મોદીએ આજે ભારતની સર્વોચ્ચ અદાલત ખાતે યોજવામાં આવેલી બંધારણ દિવસની ઉજવણીમાં ભાગ લીધો હતો અને અહીં ઉપસ્થિત સભાને સંબોધન આપ્યું હતું. 2015થી, દર વર્ષે 26મી નવેમ્બરના રોજ બંધારણ દિવસ ઉજવવામાં આવે છે. 1949માં બંધારણ સભા દ્વારા આ દિવસે ભારતનું બંધારણ અપનાવવામાં આવ્યું હતું તેની યાદમાં આ ઉજવણી કરવામાં આવે છે. પ્રધાનમંત્રીએ કાર્યક્રમ દરમિયાન ઇ–કોર્ટ પ્રોજેક્ટ હેઠળ વિવિધ નવી પહેલો પણ શરૂ કરી હતી જેમાં વર્ચ્યુઅલ જસ્ટિસ ક્લોક,
અન્ના યુનિવર્સિટી, ચેન્નાઈના 42મા દીક્ષાંત સમારોહમાં પ્રધાનમંત્રીના સંબોધનનો મૂળપાઠ

તમિલનાડુના માનનીય રાજ્યપાલ શ્રી આર. એન. રવિજી, તમિલનાડુના મુખ્યમંત્રી શ્રી એમ. કે. સ્ટાલિનજી, કેન્દ્રીય મંત્રી શ્રી એલ. મુરુગનજી, અન્ય મંત્રીઓ અને મહાનુભાવો, અન્ના યુનિવર્સિટીના કુલપતિ ડૉ. આર. વેલરાજજી, મારા યુવા મિત્રો , તેમના માતાપિતા અને શિક્ષકો… अनैवरुक्कुम् वणक्कम् | સૌ પ્રથમ, અન્ના યુનિવર્સિટીના 42માં દીક્ષાંત સમારોહમાં જેઓ આજે સ્નાતક થયા છે તેઓને અભિનંદન. તમે તમારા મનમાં તમારા માટે ભવિષ્યનું નિર્માણ કર્યું હશે. તેથી, આજનો દિવસ માત્ર સિદ્ધિઓનો જ નહીં પરંતુ આકાંક્ષાઓનો પણ છે. હું ઈચ્છું છું કે આપણા યુવાનોના તમામ સપના સાકાર થાય. અન્ના યુનિવર્સિટીમાં ટીચિંગ સ્ટાફ અને નોન-ટીચિંગ સપોર્ટ સ્ટાફ માટે પણ આ ખાસ સમય છે. તમે રાષ્ટ્ર નિર્માતા છો જે આવતી કાલના નેતાઓ બનાવી રહ્યા છો. તમે ઘણા બેચ આવતા અને જતા જોયા હશે પરંતુ દરેક બેચ અનન્ય છે. તેઓ તેમની પોતાની યાદોનો સમૂહ છોડી દે છે. આજે જેઓ સ્નાતક થઈ રહ્યા છે તેમના માતા-પિતાને હું ખાસ શુભેચ્છા પાઠવું છું. તમારા બલિદાન તમારા બાળકની સિદ્ધિ માટે નિર્ણાયક છે. આજે, અમે ચેન્નાઈના વાઈબ્રન્ટ શહેરમાં અમારા યુવાનોની સિદ્ધિઓની ઉજવણી કરવા માટે અહીં છીએ. 125 વર્ષ પહેલાં ફેબ્રુઆરી 1897માં સ્વામી વિવેકાનંદે મદ્રાસ ટાઈમ્સ સાથે વાત કરી હતી. તેમને ભારતના ભવિષ્ય માટે તેમની યોજના વિશે પૂછવામાં આવ્યું હતું. તેમણે કહ્યું: “મારો વિશ્વાસ યુવા પેઢીમાં છે, આધુનિક પેઢી, તેમાંથી મારા કાર્યકરો આવશે. તેઓ સિંહોની જેમ સમગ્ર સમસ્યાનો ઉકેલ લાવશે.” તે શબ્દો હજુ પણ સુસંગત છે. પરંતુ આ વખતે માત્ર ભારત જ તેના યુવાનો તરફ જોઈ રહ્યું નથી. આખી દુનિયા ભારતના યુવાનો તરફ આશાની નજરે જોઈ રહી છે. કારણ કે તમે દેશના ગ્રોથ એન્જીન છો અને ભારત વિશ્વનું ગ્રોથ એન્જીન છે. તે એક મહાન સન્માન છે. તે એક મોટી જવાબદારી પણ છે, જે મને ખાતરી છે કે તમે ઉત્કૃષ્ટપણે નિભાવશો. મિત્રો, આપણા યુવાનોમાં વિશ્વાસની વાત કરીએ તો આપણે ભારત રત્ન, પૂર્વ રાષ્ટ્રપતિ ડો. એપીજે અબ્દુલ કલામને કેવી રીતે ભૂલી શકીએ. મને ખાતરી છે કે અન્ના યુનિવર્સિટીમાં દરેક માટે ગર્વની વાત છે કે ડૉ. કલામ આ યુનિવર્સિટી સાથે ગાઢ રીતે સંકળાયેલા હતા. મેં સાંભળ્યું છે કે તેઓ જે રૂમમાં રોકાયા હતા તેને સ્મારકમાં ફેરવી દેવામાં આવ્યો છે. તેમના વિચારો અને મૂલ્યો આપણા યુવાનોને પ્રેરણા આપે છે. મિત્રો, તમે અનન્ય સમયમાં સ્નાતક થઈ રહ્યા છો. કેટલાક તેને વૈશ્વિક અનિશ્ચિતતાનો સમય કહેશે. પરંતુ હું તેને મહાન તકનો સમય કહીશ.
દાદા વાસવાણીના 99મા જન્મ દિવસની ઉજવણી  પ્રસંગે  વીડિયો કોન્ફરન્સના માધ્યમથી પ્રધાનમંત્રીનું પ્રવચન

પ્રધાનમંત્રી શ્રી નરેન્દ્ર મોદીએ આજે પૂનામાં દાદા વાસવાણીના 99મા જન્મ દિવસની ઉજવણી પ્રસંગે વીડિયો કોન્ફરન્સના માધ્યમથી પ્રધાનમંત્રીએ સંબોધન કર્યું હતું. તેમણે આ પ્રસંગે યાદ કર્યું હતું કે તે દાદા વાસવાણીને 27 વર્ષ અગાઉ યુનાઈટેડ નેશન્સમાં યોજાયેલી વિશ્વ ધર્મ પરિષદમાં મને મળ્યા હતા. તેમણે વર્ષ 2013માં પણ પૂનામાં દાદા વાસવાણી સાથેની મુલાકાતને યાદ કરી હતી. પ્રધાનમંત્રીએ દાદા વાસવાણીની માનવ જાત માટે નિસ્વાર્થ સેવા કરવા બદલ પ્રસંશા કરી હતી. દાદા વાસવાણીના ”
ભારત સેવા વ્યાપારમાં અલ્પ વિકસિત દેશો (એલડીસી)ને ડબલ્યુટીઓમાં પ્રાથમિકતા આપશે

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત દ્વારા સેવા વ્યાપારમાં અલ્પ વિકસિત દેશો (એલડીસી) ને ડબલ્યુટીઓમાં પ્રાથમિકતા આપવાની અધિસૂચનાને આજે પોતાની મંજૂરી આપી દીધી છે. ભારત નીચે જણાવેલ સંદર્ભમાં સેવા વ્યાપારમાં એલડીસીને પ્રાથમિકતા આપવા અધિસૂચિત કરશેઃ ગૈટ્સ (બજાર પહોંચ) ના અનુચ્છેદ-
પ્રધાનમંત્રીએ ઇન્ડોસેન- સ્વચ્છ ભારત સંમેલન ખાતે ઉદઘાટન પ્રવચન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં ઇન્ડોસેન – ઇન્ડિયા સેનિટેશન કોન્ફરન્સમાં ઉદઘાટન સંબોધન કર્યું હતું. તેમણે કહ્યું હતું કે, જ્યારે કોઈ વ્યક્તિને પોતાની આસપાસ ગંદકી પસંદ નથી, ત્યારે સ્વચ્છતાની ટેવ વિકસાવવા આપણે થોડો પ્રયાસ કરવો પડે છે. તેમણે જણાવ્યું હતું કે, સૌથી આનંદની વાત એ છે કે બાળકો સ્વચ્છતા સાથે સંબંધિત બાબતો પ્રત્યે સભાન થઈ રહ્યા છે. આ દર્શાવે છે કે સ્વચ્છતા અભિયાન લોકોના જીવનને સ્પર્શી રહ્યું છે. તેમણે ઉમેર્યું હતું કે, સ્વચ્છતાને પ્રોત્સાહન આપવા શહેરો અને નગરોમાં સાફસફાઈ જાળવવા અને સ્વચ્છતા રાખવાની સ્પર્ધાઓ યોજાઈ રહી છે, જે ભવિષ્યમાં સ્વસ્થ રાષ્ટ્ર તરફ દોરી જશે. આ અભિયાનમાં મીડિયાએ હકારાત્મક ભૂમિકા ભજવી છે, જેની પ્રશંસા કરતા પ્રધાનમંત્રીએ કહ્યું હતું કે, જો કોઈ મારાથી પણ વધારે આ અભિયાનને આગળ વધારવાની ક્ષમતા ધરાવે છે, તો એ મીડિયા છે. પ્રધાનમંત્રીએ ભાર મૂક્યો હતો કે બજેટમાં નાણાકીય જોગવાઈ કરીને દેશ સ્વચ્છ નહીં થાય કે સ્વચ્છતાનો ઉદ્દેશ હાંસલ નહીં થાય. પણ હકીકતમાં આ માટે સ્વચ્છતા જનઆંદોલન બનવું જોઈએ. તેમણે મહાત્મા ગાંધીને યાદ કરીને કહ્યું હતું કે, મહાત્મા ગાંધીએ દેશને અંગ્રેજોની ગુલામીમાંથી મુક્ત કરાવવા સત્યાગ્રહ કર્યો હતો, અત્યારે ભારતને ગંદકીમાંથી મુક્ત કરાવવા સ્વચ્છાગ્રહ કરવો પડશે. પ્રધાનમંત્રીએ કહ્યું હતું કે, આપણે લાંબા સમયથી કોઈ પણ ચીજવસ્તુઓનો ફરી ઉપયોગ કરવાની ટેવ ધરાવીએ છીએ. તેમણે ઉમેર્યું હતું કે, આ ટેવને ટેકનોલોજી સાથે વધારે જોડવાની જરૂર છે. પ્રધાનમંત્રીએ એવોર્ડ વિજેતાઓને અભિનંદન આપ્યા હતા, ખાસ કરીને જન ભાગીદારી મારફતે સફળતા મેળવનાર કેટલાક લોકોની પ્રશંસા કરી હતી.
પ્રધાનમંત્રીએ પંડિત દીનદયાલ ઉપાધ્યાનની પુણ્યતિથિ પર એમને યાદ કર્યાં

પ્રધાનમંત્રી શ્રી નરેન્દ્ર મોદીએ પંડિત દીનદયાલ ઉપાધ્યાનની પુણ્યતિથિ પર એમને યાદ કર્યાં હતા. પ્રધાનમંત્રીએ કહ્યું, “પંડિત દીનદયાલ ઉપાધ્યાનની પુણ્યતિથિ પર એમનું સ્મરણ કરૂ છુ. ગરીબ, ઉપેક્ષિત અને આપણા ગામડાઓ માટે એમની સેવાની પ્રતિબદ્ધતા આપણને સદાય પ્રેરણા આપતી રહેશે.”
મંત્રીમંડળેપૂર્વોત્તર ઔદ્યોગિક વિકાસ યોજના (એનઈઆઈડીએસ) 2017ને મંજુરી આપી

પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળે પૂર્વોત્તર ઔદ્યોગિક વિકાસ યોજના (એનઈઆઈડીએસ), 2017ને માર્ચ 2020 સુધી 3000 કરોડ રૂપિયાનાં નાણાંકીય મૂડીરોકાણ સાથે મંજુરી આપી હતી. સરકાર માર્ચ 2020 પહેલા મૂલ્યાંકન કર્યા બાદ યોજનાના બાકી રહેલ સમયગાળા માટે જરૂરી ફાળવણી કરી આપશે. એનઈઆઈડીએસ એ મોટા મૂડીરોકાણ સાથે અગાઉની બે યોજના હેઠળ આવરી લેવામાં આવેલા પ્રોત્સાહનોનું સંયોજન છે. વિવરણ: ઉત્તર પૂર્વ રાજ્યોમાં રોજગારને પ્રોત્સાહન આપવા માટે, સરકાર આ યોજના દ્વારા પ્રાથમિક તબક્કે સુક્ષ્મ, લઘુ અને મધ્યમ ઉદ્યોગોને પ્રોત્સાહન આપી રહી છે. સરકાર રોજગાર નિર્માણ કરવા માટે આ યોજનાના માધ્યમથી ચોક્કસ પ્રોત્સાહનો પણ આપી રહી છે. તમામ યોગ્યતા ધરાવતા ઉદ્યોગ એકમો કે જેઓ ભારત સરકારની યોજનાઓનાં એક અથવા વધુ ઘટકોનો લાભ મેળવી રહ્યા છે, તેમને પણ આ યોજનાનાં અન્ય ઘટકોનાં લાભ માટે ધ્યાનમાં લેવામાં આવશે. આ યોજના હેઠળ સિક્કિમ સહિત પૂર્વોત્તરના રાજ્યોમાં સ્થાપવામાં આવનાર નવા ઔદ્યોગિક એકમોને નીચે મુજબના પ્રોત્સાહનો આપવામાં આવશે: ક્રેડીટ સુધીની પહોંચ માટે કેન્દ્રીય મૂડી રોકાણ પ્રોત્સાહન(
PMએ મોસ્કો વુશુ સ્ટાર્સ ચેમ્પિયનશિપમાં ગોલ્ડ મેડલ જીતવા બદલ સાદિયા તારિકને અભિનંદન આપ્યા

પ્રધાનમંત્રી શ્રી નરેન્દ્ર મોદીએ મોસ્કો વુશુ સ્ટાર્સ ચેમ્પિયનશિપમાં સુવર્ણ ચંદ્રક જીતવા બદલ સાદિયા તારિકને અભિનંદન પાઠવ્યા છે. એક ટ્વિટમાં, પ્રધાનમંત્રીએ કહ્યું; "મોસ્કો વુશુ સ્ટાર્સ ચેમ્પિયનશિપમાં સુવર્ણ ચંદ્રક જીતવા બદલ સાદિયા તારિકને અભિનંદન. તેણીની સફળતા ઘણા ઉભરતા રમતવીરોને પ્રેરણા આપશે. તેણીના ભવિષ્યના પ્રયત્નો માટે તેણીને ખૂબ ખૂબ શુભેચ્છાઓ."
પ્રધાનમંત્રી શ્રીએ રાજસ્થાનમાં માર્ગ અકસ્માતમાં થયેલી જાનહાનિ અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજસ્થાનના બાડમેરમાં એક માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વીટ કર્યું: "રાજસ્થાનના બાડમેરમાં થયેલ માર્ગ અકસ્માત ખૂબ જ દુઃખદ છે. આમાં જે લોકોએ જીવ ગુમાવ્યો છે તેમના પરિવારો પ્રત્યે હું મારી ઊંડી સંવેદના વ્યક્ત કરું છું. ભગવાન તેમને આ દુઃખની ઘડીમાં શક્તિ આપે:
પ્રધાનમંત્રીએ 26/11નાં રોજ મુંબઈમાં થયેલા આતંકવાદી હુમલામાં ભોગ બનેલા લોકોને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ 26/11નાં રોજ મુંબઈમાં થયેલા ભયાનક આતંકવાદી હુમલામાં પોતાનું જીવન ગુમાવનારા લોકોને શ્રદ્ધાંજલિ અર્પણ કરી હતી. પ્રધાનમંત્રીએ કહ્યુ, “26/11નાં રોજ મુંબઈમાં થયેલા ભયાનક આતંકવાદી હુમલામાં પોતાનું જીવન ગુમાવનારા લોકોને શ્રદ્ધાંજલિ. નિરાધાર થયેલા પરિવારોને અમારી સંવેદના. કૃતજ્ઞ રાષ્ટ્ર આપણા બહાદૂર પોલીસ અને સુરક્ષા દળોને નમન કરે છે જેઓ મુંબઈ હુમલા દરમિયાન આતંકવાદીઓ સામે બહાદુરીથી લડ્યા હતા.”
પ્રધાનમંત્રી શ્રી નરેન્દ્ર મોદી અને યુનાઇટેડ કિંગડમના માનનીય પ્રધાનમંત્રી એલિઝાબેથ ટ્રસ વચ્ચે ફોન પર વાતચીત થઈ

પ્રધાનમંત્રી શ્રી નરેન્દ્ર મોદીએ આજે યુનાઇટેડ કિંગડમના માનનીય પ્રધાનમંત્રી એલિઝાબેથ ટ્રસ વચ્ચે ફોન પર વાતચીત કરી હતી. પીએમ મોદીએ પીએમ ટ્રસને યુકેના પ્રધાનમંત્રી તરીકેનો કાર્યભાર સંભાળવા બદલ અભિનંદન પાઠવ્યા હતા. તેમણે વેપાર સચિવ અને વિદેશ સચિવ તરીકેની તેમની અગાઉની ભૂમિકાઓમાં ભારત-યુકે દ્વિપક્ષીય સંબંધોમાં તેમના યોગદાનની પણ પ્રશંસા કરી હતી. બંને નેતાઓ ભારત અને યુકે વચ્ચે વ્યાપક વ્યૂહાત્મક ભાગીદારીને વધુ મજબૂત કરવા પ્રતિબદ્ધ છે. બંને નેતાઓએ રોડમેપ 2030ના અમલીકરણમાં પ્રગતિ, ચાલી રહેલી
પ્રધાનમંત્રીએ આયરલેન્ડના તાઓસીચ તરીકે પદભાર સંભાળનાર લિયો વરાદકારને અભિનંદન આપ્યા

પ્રધાનમંત્રી શ્રી નરેન્દ્ર મોદીએ આયરલેન્ડના તાઓસીચ (પ્રધાનમંત્રી)નો પદભાર સંભાળનાર મહામહિમ લિયો વરાદકરને અભિનંદન આપ્યા હતા. પ્રધાનમંત્રીએ કહ્યું હતું કે, “આયરલેન્ડના તાઓસીચ તરીકે પદભાર સંભાળનાર મહામહિમ લિયો વરાદકારને અભિનંદન. હું ભારત અને આયરલેન્ડ વચ્ચે સંબંધોને મજબૂત કરવા તાઓસીચ વરાદકર સાથે કામ કરવા આતુર છું.”